1.  ในปี พ.ศ.2539 บริษัท โอ.พี.เนเชอรัลโปรดักส์ จำกัด และบริษัท เอสเอสยูพี กรุงเทพ
    1991 จำกัด (โจทก์) ได้ร่วมกันฟ้องร้องบริษัท เซ็นทรัลพัฒนา จำกัด (มหาชน) และบริษัท
    เซ็นทรัลเรียลตี้เซอร์วิส จำกัด (จำเลย) ฐานผิดสัญญาเช่าและละเมิด จำนวนทุนทรัพย์ 83.4
    ล้านบาท บริษัทฯได้ฟ้องแย้งเรียกค่าเสียหายฐานละเมิด โดยเรียกค่าเสียหายจำนวน 2.5
    ล้านบาท ในเดือนตุลาคม พ.ศ.2544 ศาลชั้นต้นพิพากษาให้บริษัทชนะคดี
    โดยให้ยกฟ้องของโจทก์ขณะนี้อยู่ระหว่างการพิจารณาของศาลอุทธรณ์

2.  ในปี พ.ศ. 2541 บริษัท เซ็นทรัลพัฒนาโคราช จำกัด (โจทก์) ได้ยื่นฟ้องร้องบริษัท
    ไทยสงวนบริการ จำกัด (จำเลย) ผู้ให้เช่า ที่ดินแห่งหนึ่งต่อศาลชั้นต้น
    เนื่องจากผิดสัญญาเช่าที่ดินและเรียกร้องค่าเสียหายจำนวนเงิน 444 ล้านบาท จำเลยในคดี
    ดังกล่าวข้างต้นฟ้องแย้งโจทก์ต่อศาลให้ชำระเงิน
    ค่าตอบแทนการเช่าที่ถึงกำหนดชำระและค่าเสียหายจำนวนเงินรวม 1,249 ล้านบาท
    (แบ่งเป็นค่าตอบแทนการเช่าจำนวนเงินประมาณ 349 ล้านบาท และค่าความ เสียหาย
    เนื่องจากผิดสัญญาจำนวนเงินประมาณ 900 ล้านบาท) คดีได้สิ้นสุดลงแล้ว
    โดยศาลได้พิพากษาตามสัญญาประนีประนอมยอมความ เมื่อวันที่ 6 มีนาคม 2546
    โดยจำเลยตกลงชำระเงินจำนวน 1 ล้านบาทให้แก่บริษัทฯ
    และบริษัทฯตกลงจดทะเบียนยกเลิกการเช่าที่ดินให้แก่จำเลยเรียบร้อยแล้ว

3.  ในปี พ.ศ.2542 บริษัท เซ็นทรัลพัฒนา พระราม 3 จำกัด และ บริษัท เซ็นทรัลเรียลตี้
    เซอร์วิส พระราม 3 จำกัด และบริษัท สรรพสินค้ารัชดานนทรีย์ จำกัด (ผู้ว่าจ้าง) ฝ่ายหนึ่ง
    กับบริษัท ฟิลิพพ์ ฮอลล์แมนน์ (ไทย) จำกัด และบริษัท ซีพีเอช เทรดดิ้ง จำกัด (ผู้รับเหมา)
    อีกฝ่ายหนึ่ง ได้ร่วมกันยื่นเสนอข้อพิพาทต่อสำนักงานอนุญาโตตุลาการ กระทรวงยุติธรรม
    โดยต่างฝ่ายต่างยื่นข้อเรียกร้องค่าเสียหายจากอีกฝ่ายหนึ่ง เนื่องจากผิดสัญญารับเหมาก่อสร้าง
    โดยผู้ว่าจ้างเรียกร้องเงินค่าเสียหายเป็นจำนวนเงินทั้งสิ้น 1,518 ล้านบาท
    (สัดส่วนของกลุ่มบริษัทคิดเป็นจำนวนเงิน 821 ล้านบาท) ส่วนผู้รับเหมาเรียกร้องให้
    ผู้ว่าจ้างรับผิดชอบชดใช้เงินค่าเสียหายเป็นจำนวนทั้งสิ้น 488 ล้านบาท
    (สัดส่วนของกลุ่มบริษัทคิดเป็นจำนวนเงิน 295 ล้านบาท)
    โดยคณะอนุญาโตตุลาการมีคำชี้ขาดเมื่อวันที่ 21 พฤศจิกายน 2546
    ให้ผู้ว่าจ้างชำระเงินให้แก่ผู้รับเหมาเป็นเงินทั้งสิ้น 272.95 ล้านบาท
    และให้ผู้รับเหมาชำระเงินให้แก่ผู้ว่าจ้างเป็นเงิน ทั้งสิ้น 8.54 ล้านบาท ซึ่งแม้ว่า
    บริษัทฯจะไม่ เห็นด้วยกับคำชี้ขาดดังกล่าว
    และอยู่ระหว่างการพิจารณายื่นคัดค้านคำชี้ขาดของคณะอนุญาโตตุลาการต่อศาลให้พิพากษาอีกครั้ง
    ภายใน 90 วันนับตั้งแต่วันที่มีคำชี้ขาด แต่ทั้งนี้
    บริษัทฯได้บันทึกสำรองค่าความเสียหายจำนวนเงินดังกล่าวไว้ใน งบการเงินประจำปี 2546
    ไว้ครบถ้วนแล้ว โดยมีผลทำให้สินทรัพย์ (ต้นทุนโครงการ)ของบริษัทฯเพิ่มขึ้น 162.42
    ล้านบาท และกำไรสุทธิ (หลังภาษี) ลดลง 60.82 ล้านบาท ตามลำดับ

4.  ในปี พ.ศ. 2546 นายสมบุญ ริมสมุทรไชย และนายสวัสดิ์ พนาพงศ์วศิน กับพวกรวม 20 คน
    ได้ฟ้องร้องบริษัท เซ็นทรัลพัฒนา พระราม 2 จำกัด กับผู้รับเหมา ความผิดฐานละเมิด
    เนื่องจากการก่อสร้างโครงการเซ็นทรัล พลาซา พระราม 2 ทำให้ทรัพย์สินของโจทก์เสียหาย
    และทำให้โจทก์ขาดประโยชน์ในการใช้ทรัพย์สินที่เช่า จำนวนทุนทรัพย์ 52 ล้านบาท และ
    12.8 ล้านบาท ตามลำดับ ซึ่งขณะนี้อยู่ระหว่างการพิจารณายื่นคำให้การ ต่อสู้คดี
    และยังไม่มีข้อสรุป หรือความชัดเจนใดๆ

5.  บริษัท เซ็นทรัลอินเตอร์พัฒนา จำกัด ซึ่งเป็นบริษัทที่เป็นคู่สัญญากับการรถไฟแห่งประเทศไทย
    และเป็นผู้ให้เช่าช่วงที่ดิน บางส่วนให้แก่บริษัท เซ็นทรัลพัฒนา จำกัด (มหาชน)
    ได้รับการแจ้งจากการรถไฟแห่งประเทศไทยว่า ได้ทำการ
    ต่อเติมดัดแปลงแก้ไขอาคารและสิ่งปลูกสร้างผิดไปจากแบบแปลนตามสัญญาเช่าที่ดินที่ได้ทำไว้กับการรถไฟแห่งประเทศไทย
    ขณะนี้บริษัท เซ็นทรัลอินเตอร์พัฒนา จำกัด กำลังดำเนินการเจราจากับการรถไฟ
    ซึ่งผู้บริหารของบริษัทฯมี ความเห็นว่าโครงการศูนย์การค้านี้ บริษัท เซ็นทรัลอินเตอร์พัฒนา
    จำกัด เช่าเพียงที่ดินจากการรถไฟแห่งประเทศไทย แต่ไม่ได้เช่าอาคาร
    บริษัทในฐานะผู้เช่าอาคาร
    จึงมีสิทธิที่จะพิจารณาความเหมาะสมของการใช้ประโยชน์พื้นที่ของอาคารโครงการได้
    และไม่เป็นการกระทำที่ผิดสัญญาเช่าแต่อย่างใด
    เพื่อให้ข้อพิพาทยุติโดยเร็วและไม่ส่งผลกระทบต่อผลการดำเนินงานในอนาคต บริษัท
    เซ็นทรัลอินเตอร์พัฒนา จำกัด จึงได้เจรจาประนีประนอม และได้ข้อยุติ เมื่อวันที่ 26 มีนาคม
    2546 โดยบริษัท เซ็นทรัล อินเตอร์พัฒนา จำกัด
    ตกลงชำระค่าชดเชยให้แก่การรถไฟแห่งประเทศไทย เป็นจำนวน 540 ล้านบาท และให้บริษัท
    เซ็นทรัล อินเตอร์พัฒนา จำกัด ยังคงมีสิทธิตามสัญญาเช่าที่ดินเช่นเดิมทุกประการ

 ทั้งนี้ บริษัท เซ็นทรัลพัฒนา จำกัด(มหาชน) ในฐานะผู้เช่าช่วง ได้รับแจ้งจาก บริษัท เซ็นทรัลอินเตอร์พัฒนา จำกัด ให้ รับผิดชอบการจ่ายเงินชดเชย และค่าเช่าเพิ่มเติมให้กับการรถไฟแห่งประเทศไทย จำนวน 314.94 ล้านบาท โดยแบ่งเป็นเงินชดเชยรายได้ก่อนปี 2546 จำนวน 95.7 ล้านบาท, ค่าเช่าเพิ่มเติมสำหรับปี 2546 จำนวน 24.94 ล้านบาท และเป็นค่าเช่าเพิ่มเติมสำหรับปี 2547 เป็นต้นไป จำนวน 194.3 ซึ่งจะแบ่งชำระเป็นรายปี ปีละ 38.86 ล้านบาท จนกว่าจะครบกำหนดอายุสัญญาเช่า ในปี 2551